open-index/open-wikipedia-markdown huggingface dataset:
Handley Page V/1500

**Handley Page V/1500** on brittiläinen raskas kaksitasoinen pommikone. Alun perin se oli yökäyttöön suunniteltu tyyppi eli yöpommittaja. Itse asiassa H.P. V/1500 oli kaikkein ensimmäisin Britannian käyttämistä raskaista nelimoottorisista pommituskoneista, joista Britannia tulikin kuuluksi Toisen maailmansodan aikakaudella - sekä sen jälkeen myöhemminkin, kuten V-pommittajillaan Kylmän sodan aikakaudella. Konetta käytti Britannian Kuninkaalliset ilmavoimat eli RAF. Käytännössä kone valmistui liian myöhään, ehtiäkseen osallistumaan Ensimmäiseen maailmansotaan. Sen ensilento koitti toukokuussa 1918. Koneita valmistettiin vain varsin vähäisessä määrin, 63 koneyksilöä. Niitä ei muunnettu siviilikäyttöön soveltuviksi juurikaan.

Pommikone kykeni 2&nbsp;090&nbsp;km toimintamatkaan eli 17 tunnin lentokestoisuuteen. Aseistuksena olivat 3&nbsp;× 7,7&nbsp;mm Lewis-konekiväärit omissa erillisampumoissaan (keula, runko, perä) ja enintään 3&nbsp;400&nbsp;kg pommeja, joista osa koneen sisäisesti. Huippunopeus oli 159&nbsp;km/h. Lakikorkeus oli 3&nbsp;350 metriä. Rolls-Royce Eagle VIII -moottorien teho oli 375 hv kukin (280&nbsp;kW), moottorit olivat nestejäähdytteisiä V12-moottoreita. Koneen moottorijärjestely oli *push-pull*-tyyppinen, siinä oli kaksi moottoriparia joissa oli veto-työntö.

## Lähteet
*Munson, Kenneth: *Ensimmäisen maailmansodan pommittajat, sekä partio- ja tiedustelukoneet*. Otava, Helsinki, 1969. Alkuteos englanniksi: *The Pocket Ensyklopedia of World Aircraft in Colour - Bombers, Patrol and Reconnaisance*. Suom. Eero Mänttäri.

### Viitteet

## Aiheesta muualla
*http://www.raf.mod.uk/history/handleypagev1500.cfm
*http://www.rafmuseum.org.uk/research/archive-exhibitions/not-quite-extinct/handley-page-v1500.aspx
*http://www.aviastar.org/air/england/handley_v500.php
*http://www.theaerodrome.com/aircraft/gbritain/handley_v1500.php
*http://flyingmachines.ru/Site2/Crafts/Craft25640.htm
Roberta J. Nichols

**Roberta Jean Nichols Yakel** (o.s. **Hilts**; 29. marraskuuta 1931 Los Angeles – 3. huhtikuuta 2005 Plymouth) oli yhdysvaltalainen tutkimusinsinööri, joka osallistui moottoriajoneuvojen vaihtoehtoisten polttoaineiden ja flexifuel-tekniikan kehittämiseen. Tavallisimmin häneen viitataan hänen aiemmalla nimellään **Roberta J. Nichols**, joka on peräisin ajalta, jolloin hän oli avioliitossa Jack E. Nicholsin kanssa.

## Työura ja ammatilliset saavutukset
Roberta Nichols johti Yhdysvaltain autoteollisuuden vaihtoehtoisten polttoaineiden ja niiden käytön kehittämistä. Hän työskenteli 16 vuotta Ford Motor Companyn palveluksessa ja hankki kolme flexifuel-patenttia. Nichols kannatti metanolin käyttöä liikennepolttoaineena.

## Yksityiselämä
Roberta Jean Hilts syntyi Los Angelesissa marraskuussa 1931. Robertan isä oli ilmailuteollisuudessa työskennellyt insinööri, joka tutustutti Robertan nopeisiin moottoriveneisiin. Ensimmäisen aviomiehensä William McDonaldin kanssa Roberta sai kaksi lasta; Robert ja Kathleen. Miehensä kuoleman jälkeen hän jatkoi opintojaan ja avioitui myöhemmin Jack Nicholsin kanssa elokuussa 1961. Ennen kuolemaansa huhtikuussa 2005 Roberta Jean Nichols Yakel ehti olla Alfred Lynn Yakelin kanssa avioliitossa 20 vuotta. 

Nichols harrasti nopeita autoja, nopeita veneitä, bridgeä ja puutarhanhoitoa.

## Patentit
* US 4,703,732 "Spark timing control of multiple fuel engine", 1987.
* US 4,706,629 "Control system for engine operation using two fuels of different volumetric energy content", 1987.
* US 4,706,630 "Control system for engine operation using two fuels of different volatility", 1987.

## Katso myös
* Metanolitalous

## Lähteet
* 
* 
* 
* 
* 
* 
* 

### Viitteet
Gillian Jacobs

**Gillian MacLaren Jacobs** (s. 19. lokakuuta 1982, Pittsburgh, Pennsylvania, Yhdysvallat) on yhdysvaltalainen näyttelijä. Hän on näytellyt muun muassa pitkään jatkuneessa roolissa intohimoisena anarkistina Britta Perryna tilannekomediasarjassa *[[Community]]*. Jacobs on näytellyt pienempiä rooleja muun muassa sarjoissa *[[Girls]]*, *[[Kallista kipua]]* ja *[[Robot Chicken]]*. Hän esittää yhtä pääosaa Judd Apatowin vuonna 2016 alkaneessa komediasarjassa *[[Love (yhdysvaltalainen televisiosarja)|Love]]*.

Jacobs opiskeli näyttelijäksi maineikkaassa Juilliard Schoolissa. Hänen etunimensä lausutaan epätavallisemmin /ˈɡɪliən/, koska hänen äitinsä ei tiennyt yleisemmästä tavasta lausua nimeä /dʒ/-äänteellä.

## Lähteet

## Aiheesta muualla

*
Kastelruth

**Kastelruth** (, ladiniksi *Ciastel*) on kunta Etelä-Tirolin maakunnassa Trentino-Etelä-Tirolin alueella Italiassa. Se sijaitsee Schlernin vuoristoalueella (), joka on nimetty alueella sijaitsevan Schlern-vuoren mukaan.

Vuoden 2021 alussa kunnassa oli 7&nbsp;057 asukasta. Vuoden 2011 väestönlaskennassa asukkaista 80,94&nbsp;% oli saksankielisiä, 15,37&nbsp;% ladininkielisiä ja 3,69&nbsp;% italiankielisiä. Kunnan pinta-ala on 117,81 neliökilometriä, matalin kohta 499 metriä ja korkein kohta 2&nbsp;954 metriä. Keskustaajama sijaitsee 1&nbsp;095 metrin korkeudessa.

## Lähteet

## Aiheesta muualla

* Kunnan viralliset sivut
Ohjelmistokomponentti

**Komponentti** on itsenäinen ja uudelleenkäytettävä ohjelmistoyksikkö, joka noudattaa komponenttimallinsa standardeja. Komponentit ovat korkeamman tason abstraktioita kuin oliot ja ne määritellään rajapinnoilla: komponentit voivat määritellä ohjelmointirajapinnan sekä binääriyhteensopivan rajapinnan (ABI). Komponentteja koostamalla voidaan rakentaa järjestelmiä tai sovelluksia. 

Komponentit ovat tarkoitettuja koostamiseen ja uudelleenkäyttämiseen. 

## Komponenttimalli

Komponenttimalli määrittelee joukon standardeja komponentin toteuttamiselle, käyttöönotolle ja dokumentoinnille. Komponenttimalliin perustuvat komponentit ovat yhteensopivia keskenään.  

Yleisiä komponenttimalleja ovat Microsoftin COM, Javan JavaBean komponenttimallit sekä OSGi.

## Lähteet
Bozner Bergsteigerlied

**Bozner Bergsteigerlied** (, myös **Südtiroler Heimatlied** (), on Tirolin maakuntalaulun ohella Etelä-Tirolin epävirallinen hymni. Sen on kirjoittanut Karl Felderer vuonna 1926. Laulun melodia on peräisin vanhasta tirolilaisesta käsityöläislaulusta. 

Felderer kirjoitti laulun Italian fasistihallinnon käynnistettyä Etelä-Tirolin italialaistamispyrkimykset. Laulussa ei ekspliittisesti mainita Etelä-Tirolia, vaan kuvaillaan maakuntaa maantieteellisesti.

## Aiheesta muualla
* Teksti ja melodia
House of Lords (albumi)

**House of Lords** on yhdysvaltalaisen hard rock -yhtye House of Lordsin debyyttialbumi vuodelta 1988.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* James Christian – laulu
* Lanny Cordola – kitara
* Chuck Wright – basso
* Ken Mary – rummut
* Gregg Giuffria – kosketinsoittimet

## Aiheesta muualla
*Allmusic - House of Lords
Juoigamat

**Juoigamat** on saamelaisen Nils-Aslak Valkeapään ja Su Juoigan Doakkin albumi vuodelta 1973. 

Albumille on koottu joikuja Koutokeinon tuntureilta. Niitä esittävät levyn tekoaikaan 15-vuotistaiteilijajuhlaansa viettäneen Valkeapään lisäksi kuusi nuorta Koutokeinon seudulta. Nimi *Juoigamat* merkitsee yhteisjoikutilaisuutta. Levyn joiut ovat syntyneet paljolti spontaanisti äänitystilaisuudessa: joikaajat kertovat niissä toisistaan, sukulaisistaan ja tuttavistaan, näiden sattumuksista tai luonteenpiirteistä.

*[[Helsingin Sanomat|Helsingin Sanomien]]* Jorma Korhonen kirjoitti levyn avaavan kuulijalle ”aukon tunturilaisten etäiseen kiehtovaan maailmaan, jota voi pitää menneenä tai vaikka jälkeenjääneenä, mutta joka onneksi on yhä elävä, rikas ja omaperäinen”.

## Kappaleet

### A-puoli
# 
# 
# 
# 
# 
# 
# 
# 
# 
# 
# 
# 

### B-puoli
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* ''Juoigamat'' discogs.com -sivustolla
Willem

**Bernhard Willem Holtrop**, taiteilijanimi **Willem** (2. huhtikuuta 1941 Ermelo, Alankomaat), on alankomaalainen pilapiirtäjä. Hän on asunut Ranskassa vuodesta 1968. Hän on saanut Grand Prix de la ville d'Angoulême -palkinnon.

## Elämäkerta
Holtrop opiskeli kotimaassaan taidekoulussa 1962–1967. Hän osallistui  provo-liikkeeseen ja perusti 1966 pilalehden God, Nederland & Oranje, joka takavarikoitiin sen jälkeen, kun siinä oli julkaistu piirros kuningatar Julianasta prostituoituna. Syyte tosin myöhemmin raukesi. Holtrop alkoi piirtää l'Enragé-lehteen toukokuussa 1968. 

Holtrop oli tekemässä myös Hebdo-Hara-Kiri-lehteä, josta tuli myöhemmin Charlie Hebdo. Hän asuu nykyisin Bretagnessa.

Holtropin tyylille on ominaista toisinaan väkivaltaisten kuvien käyttö yhdistyneenä purevaan poliittiseen ja yhteiskunnalliseen pilkkaan. 

Holtrop piirsi Charlie Mensueliin, ja hänestä tuli sen päätoimittaja. Hänen aikanaan siitä tuli nuorten piirtäjien ponnahduslauta.

Holtrop avusti Libération-lehteä vuodesta 1981 ja liittyi uuden Charlie Hebdon tekijöihin. Vuodesta 2011 hän piirsi Siné Mensueiin. 

Vuonna 2013 Holtrop sai ensimmäisenä alankomaalaisena merkittävän sarjakuva-alan palkinnon Grand Prix de la ville d'Angoulême.

Willem ei osallistunut koskaan Charlie Hebdon toimituskokouksiin, joten hän ei ollut paikalla, kun lehteen tehtiin 7. tammikuuta 2015 hyökkäys..

Willem vierailli Suomessa maaliskuussa 2015 ja puhui sananvapautta käsitelleessä seminaarissa Helsingissä.

## Palkinnot ja tunnustukset
* Grand prix de l'humour vache 1996, Salon international du dessin de presse et d'humour de Saint-Just-le-Martel.
* Stripschapprijs 2000
* Grand Prix de la ville d'Angoulême, Festival d'Angoulême 2013.

## Suomennetut julkaisut
* *Naulan kantaan*, Jyväskylän yliopiston ylioppilaskunta 1991 
* *Seis! Täällä ei naureta*, Sammakko 2005

## Lähteet
Information Libre

**Information Libre** on englantilaisen punk rock -yhtye Sham 69:n albumi vuodelta 1991.

## Kappaleet
Kaikki kappaleet säv. Jimmy Pursey ja Dave Parsons jollei toisin mainita.

### Kappaleet
# 
# 
# 
# 
# 
# 
# 
# 
# 
# 

## Muusikot
* Jimmy Pursey – laulu
* Dave Parsons – kitara
* Andy Prince – basso
* Ian Whitewood – rummut, kosketinsoittimet
* Stuart Epps – kosketinsoittimet
* Patricia de Mayo – kosketinsoittimet 
* Linda Paganelli – saksofoni

## Arviot
* Allmusic:  

## Aiheesta muualla
* ''Information Libre'' discogs.com -sivustolla

## Lähteet
New England (albumi)

**New England** on englantilaisen Wishbone Ash -yhtyeen albumi vuodelta 1976.

## Kappaleet
Kaikki kappaleet säv. Wishbone Ash.

### A-puoli
# 
# 
# 
# 

### B-puoli
# 
# 
# 
# 
# 

## Muusikot
* Andy Powell – sähkökitara, laulu, akustinen kitara, mandoliini
* Laurie Wisefield – sähkökitara, laulu, havaijinkitara
* Martin Turner – basso, laulu
* Steve Upton – rummut

## Arviot
* Allmusic:  

## Aiheesta muualla
* ''New England'' discogs.com -sivustolla

## Lähteet
Katakombenschule

**Katakombenschule** () on saksankielinen termi, jolla viitataan fasistisen Italian aikana perustettuihin laittomiin saksankielisiin kouluihin Etelä-Tirolissa.

## Tausta
Etelä-Tirolin italialaistamispyrkimysten keinona Italiassa säädettiin vuonna 1923 asetus italian kielestä opetuskielenä kaikissa kouluissa (*Lex [[Giovanni Gentile|Gentile]]*). Etelätirolilaiset opettajat korvattiin kouluvuodesta 1925–1926 alkaen italialaisilla. Vuonna 1924 kiellettiin saksan kielen käyttö kaikissa lastentarhoissa, ja vuonna 1925 kiellettiin yksityisopetus koulun ulkopuolella.

Vastalauseena italialaistamiselle Etelä-Tirolissa perustettiin salaisia, maanalaisia kouluja, joissa opetus tapahtui saksaksi. Oppimateriaaleja salakuljetettiin Saksasta ja Itävallasta, ja noin 200 opettajaa koulutettiin salaisesti. Kouluopetus tapahtui iltapäivisin italiankielisen kansakoulun opetuksen jälkeen esimerkiksi maatiloilla tai majataloissa.

Uskonnollinen opetus sallittiin jälleen vuonna 1928 pyhäkouluissa. Yleisemmin saksan kielen käyttö opetuskielenä sallittiin jälleen vuonna 1943, kun kansallissosialistisen Saksan joukot miehittivät Etelä-Tirolin. Toisen maailmansodan jälkeen saksan kieli on ollut Etelä-Tirolissa tasavertainen opetuskieli osana maakunnan autonomista asemaa.

## Aiheesta muualla
*Rolf Steininger, Die Südtirolfrage, Uibk.ac.at  
*Angela Nicoletti, elämäkerta
Remonttien yleiset sopimusehdot

**Remonttien yleiset sopimusehdot** ovat yleisesti remontti- ja rakennusalalla käytössä olevia. 

Remonttiriitojen ehkäisemiseksi Rakennusteollisuus Ry, Suomen Maalarimestariliitto, Suomen Sähkö- ja teleurakoitsijaliitto, Kattoliitto ja LVI-Tekniset Urakoitsijat LVI-TU ry ovat yhdessä rakentaneet kattavat kuluttajan turvaa suojaavat kuluttajasopimusehdot. Näiden ehtojen lisäksi yksityisten tahojen rakennusprojekteissa sovelletaan kuluttajansuojalakia. 

## REYS ja RYS

REYS ja RYS -sopimusehdot ovat kuluttaja-asiamiehen tarkistamat ja hyväksymät. Näitä sopimusehtoja toteutetaan, kodin remonteissa koko urakan arvon mukaisesti. REYS-sopimusehtoja, kun urakan arvo on alle 10&nbsp;000 euroa ja RYS-sopimusehtoja, kun urakan arvo ylittää  10&nbsp;000 euroa.

## Aiheesta muualla
*Urakkamaailma, remonttien yleiset sopimusehdot
*Rakennusalan yleiset kuluttajasopimusehdot, RYS-9 1998
*Rakennusalan yleiset kuluttajasopimusehdot, REYS-8 1995
FC Vestsjælland

**FC Vestsjælland** oli Tanskan Slagelsesta kotoisin olevan jalkapalloseura Slagelse B&I:n edustusjoukkue, joka erotettiin emoseurasta omaksi yksikökseen vuonna 2008. Se pelasi kaudella 2015–2016 Tanskan Superliigassa.

FC Vestsjælland pelasi ensimmäisen kautensa (2008–2009) 2. divisioonassa, jonka se heti voitti. Seuraavat neljä kautta se pelasi 1. divisioonassa, josta se kauden 2012–2013 toisella sijallaan nousi Superliigaan. Ensimmäisellä Superliiga-kaudellaan (2013–2014) FC Vestsjælland sijoittui yhdeksänneksi. Toinen kausi oli joukkueelle vaikea ja 11. sija tarkoitti putoamista takaisin 1. divisioonaan. Seura lakkautettiin vuonna 2015.

## Päävalmentajat
* Jeppe Tengbjerg (2008–2009)
* Michael Schjønberg (2009–2010)
* Ove Pedersen (2011–2014)
* Michael Hansen (2014–)

## Lähteet
Guarda

**Guarda** on Portugalissa sijaitseva kaupunki ja Guardan piirin pääkaupunki. Vuonna 2011 kaupungin väkiluku oli 42&nbsp;541. Sen pinta-ala on 712,10 neliökilometriä. Kaupungin perusti kuningas Sancho I vuonna 1199.

## Maantiede
Guarda on Guardan piirin pinta-alaltaan suurin kaupunki ja pääkaupunki. Kaupunki rajoittuu pohjoisessa Pinheliin, idässä Almeidaan, kaakossa Sabugaliin, etelässä Belmonteen ja Covilhãan, lännessä Manteigasiin ja Gouveiaan ja luoteessa Celorico da Beiraan.

1&nbsp;056 metriä merenpinnan yläpuolella sijaitseva Guarda on Portugalin mantereen korkeimmalla sijaitseva kaupunki. Kaupunki sijaitsee Serra da Estrelan vuoriston vieressä.

## Freguesiat
Kaupungissa on seuraavat freguesiat:

* Adão
* Aldeia do Bispo
* Aldeia Viçosa
* Alvendre
* Arrifana
* Avelãs da Ribeira
* Avelãs de Ambom e Rocamondo
* Benespera
* Casal de Cinza
* Castanheira
* Cavadoude
* Codesseiro
* Corujeira e Trinta
* Faia
* Famalicão
* Fernão Joanes
* Gonçalo
* Gonçalo Bocas
* Guarda
* Jarmelo São Miguel
* Jarmelo São Pedro 
* João Antão
* Maçainhas
* Marmeleiro
* Meios
* Mizarela, Pêro Soares e Vila Soeiro
* Panóias de Cima
* Pega
* Pêra do Moço
* Porto da Carne
* Pousade e Albardo
* Ramela
* Rochoso e Monte Margarida
* Santana da Azinha
* Sobral da Serra
* Vale de Estrela
* Valhelhas
* Vela
* Videmonte
* Vila Cortês do Mondego
* Vila Fernando
* Vila Franca do Deão
* Vila Garcia

## Lähteet

## Aiheesta muualla
Number the Brave

**Number the Brave** on englantilaisen Wishbone Ash -yhtyeen albumi vuodelta 1981.

## Kappaleet
### Original UK release
#### A-puoli
# 
# 
# 
# 
# 

#### B-puoli
# 
# 
# 
# 
# 

### Original US release
#### A-puoli
# Get Ready
# Where Is the Love
# That’s That
# Rollercoaster
# Number the Brave

#### B-puoli
# Loaded
# Underground
# Rainstorm
# Kicks on the Street
# Open Road

## Muusikot
* Andy Powell – sähkökitara, laulu
* Laurie Wisefield – sähkökitara, laulu, havaijinkitara
* John Wetton – basso, kosketinsoittimet, laulu
* Steve Upton – rummut
* Claire Hamill – taustalaulu 
* Gasper Lawal – lyömäsoittimet

## Arviot
* Allmusic:  

## Aiheesta muualla
* ''Number the Brave'' discogs.com -sivustolla

## Lähteet
Lamminpäänlammi (Tammela)

**Lamminpäänlammi** on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lamminpäälammi kuuluu Myllyjoen valuma-alueeseen.

## Maantiede
Järven pinta-ala on 13,0 hehtaaria ja sen pituus on 950 metriä ja leveys 200 metriä. Siihen laskee neljä suurempaa ojaa, joista yksi on Mallasoja ja toinen on Heinivahon laskuoja. Järven luusua sijaitsee järven länsirannalla, josta saa alkunsa 300 metriä pitkä Salmenoja Pehkijärveen. Järvien korkeusero on kartan mukaan vain 10 senttimetriä.

Järven rantaviiva on 2,2 kilometriä pitkä ja sen ranta on puoliksi moreeni- ja kalliopohjaista metsämaastoa ja puoliksi peltomaata. Rannalle on rakennettu neljä loma-asuntoa ja maatila. Näihin johtavat tiet eteläpuolelta ohittavalta valtatieltä 10.

## Luonnontila
Lamminpäänlammi on ollut aiemmin samaa järviallasta Pehkijärven kanssa, mutta lammi kuroutui siitä irti järvenlaskun yhteydessä 1800-luvulla. Järvien välinen alue maatui ja veden alle jääneet alueet ovat matalia ja vesikasvillisuutta kasvavia rantoja. Lammista on noin puolet avovettä.

## Kunnostus
Pehkijärven suojeluyhdistys perustettiin vuonna 2002 ja tarkoituksena on edistää Pehkijärven tilaa. Koska Lamminpäälammi on osa Pehkijärven aluetta, koskettavat yhdistyksen toimet myös sitä. Tästä on osoituksena Pehkijärven vedenpinnan nosto, jonka vaikutukset ulottuvat myös lammille. Hankkeessa ruopataan Salmenojaa veneilylle riittävään syvyyteen.

## Historia
Vuoden 1855−1856 Kalmbergin kartastossa Pehkijärven nimi kirjoitettiin "Päch järvi". Järvelle oli piirretty eräs ylityspaikka nykyisen Salmenojan kohdalle. Kartassa järven muodoista voi päätellä, että vedenpinta oli tuolloin korkeammalla kuin nykyään. Lammenpäässä ei erotu kartassa ojaa vaan ylityspaikkaan oli piirretty kapeikko. Vielä tuolloin molemmat järvet olivat yhtä, joten Lamminpäälammi on ollut itsenäinen järvi vasta 150 vuotta.

Pehkijärven järvenlaskun historia tunnetaan heikosti. Sopimushetkeä tai itse laskun tapahtumavuosia ei tiedetä. Ensimmäisen järvenlaskun paljastamat maatumat jaettiin vuonna 1836 pidetyssä katselmuksessa, joka sisälsi myös järvien väliin paljastuneen kannaksen. Koska jako toimitettiin samaan aikaan Susikaslammin jaon kanssa, on mahdollista, että molemmat järvenlaskut suoritettiin samanaikaisesti.

Vuoden 1884 Senaatin kartastossa järven nimeksi oli kirjoitettu "Lammenpää-lampi", joka sijaitsi Lammenpään talon vieressä.

## Lähteet
Heinivaho

**Heinivaho** on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Heinivaho kuuluu Myllyjoen valuma-alueeseen.

## Maantiede
Järven pinta-ala on 8,4 hehtaaria ja sen pituus on 550 metriä ja leveys 350 metriä. Siihen laskee toistakymmentä suo-ojaa ympröiviltä soilta. Järven luusua sijaitsee järven etelärannalla, josta saa alkunsa noin 3,5 kilometriä pitkä suo-oja Lamminpäänlammiin.

Järven rantaviiva on 1,5 kilometriä pitkä ja sen ranta on pääosin moreeni- ja kalliopohjaista metsämaastoa. Rannoille on rakennettu kolme loma-asuntoa, joille johtaa tiet seututieltä 283.

## Historia
Vuoden 1855−1856 Kalmbergin kartastossa järvennimi kirjoitettiin "Heine järvi".

## Lähteet
Ammoniumjodidi

**Ammoniumjodidi** (NH4I) on ammonium- ja jodidi-ionien muodostama epäorgaaninen ioniyhdiste. Yhdistettä voidaan käyttää valokuvauskemikaalina ja lääketieteessä.

## Ominaisuudet
Huoneenlämpötilassa ammoniumjodidi on valkoisia hygroskooppisia kiteitä. Sillä on kaksi kidemuotoa, joista α-muoto on stabiili alle -17,6&nbsp;°C:n lämpötilassa ja sen kiderakenne muistuttaa cesiumkloridin rakennetta. Korkeammissa lämpötiloissa yhdiste esiintyy natriumkloridin kiderakenteen omaavana β-muotona. Kuumennettaessa sulamispisteeseensä ammoniumjodidi sublimoituu hajoten osittain ammoniakiksi ja vetyjodidiksi. Yhdiste liukenee runsaasti veteen ja liukenee myös eräisiin alkoholeihin kuten metanoliin, etanoliin ja glyseroliin. Pitkään seisoessa yhdiste voi muuttua väriltään kellertäväksi, mikä johtuu jodin muodostumisesta.

## Valmistus ja käyttö

Ammoniumjodidia voidaan valmistaa neutraloimalla vetyjodidiliuoksella ammoniakkia tai ammoniumkarbonaattia ja ammoniakin ja jodin välisellä reaktiolla käyttämällä ylimäärää ammoniakkia tai käyttämällä katalyyttinä vetyperoksidia.
:NH3 + HI → NH4I

Ammoniumjodidia voidaan käyttää valokuvauskemikaalina filmien kehityksessä ja lääketieteessä yskänlääkkeissä limaa irrottavana ainesosana.

## Lähteet
Seyne

**Seyne** on Ranskan kunta Provence-Alpit-Rivieran hallintoalueen Alpes-de-Haute-Provencen departementissa. Vuoristoinen kunta sijaitsee Digne-les-Bainsin pohjoispuolella Provencen maakunnan pohjoisosassa. Kunnan pinta-ala on 84,3 neliökilometriä, ja sen asukasluku oli 1&nbsp;366 vuonna 2021.

Kunnasta käytetään usein myös nimeä *Seyne-les-Alpes* erotuksena siitä etelään Välimeren rannalla sijaitsevaan Toulonin esikaupunkiin La Seyne-sur-Mer.

## Lähteet

## Aiheesta muualla
Kosmos (kirjankustantamo)

**Kosmos** on suomalainen kirjankustantamo, joka aloitti toimintansa keväällä 2015. Sen perustivat Mikko Aarne ja Pekka Ruuska. Aikaisemmin musiikkiyhtiö Kaiku Entertainment Oy:n tytäryhtiönä toiminut Kosmos siirtyi kokonaan kustantaja Mikko Aarnen omistukseen huhtikuussa 2017. Bonnier osti yhtiön kesäkuussa 2018. 

Kosmos työllistää vakituisesti kolme ihmistä ja lukuisia freelancereita. Kosmos julkaisee sekä kaunokirjallisuutta että tietokirjallisuutta, noin 20 nimikkeen verran vuodessa. Kustannuspäälliköksi nimitettiin 2024 Taija Roiha.  

Vuonna 2016 Kosmos julkaisi rap-artisti Paperi T:n ensimmäisen kirjan, runoteoksen *post-alfa*. Kosmoksen muita kirjailijoita ovat muun muassa toimittaja Emmi-Liia Sjöholm (*Paperilla toinen),* Draama-Helminäkin tunnettu Helmi Kajaste (*Rakenna, kärsi ja unhoita),* toimittaja Johanna Vehkoo (*Valheenpaljastajan käsikirja*), toimittaja Anni Saastamoisen (*Depressiopäiväkirjat ja Sirkka)* sekä Kalevi Jäntin palkinnon saaneet Olavi Koistinen (*Mies joka laski miljardiin)* ja Pontus Purokuru (*Römaani*, *Täysin automatisoitu avaruushomoluksuskommunismi*).

## Lähteet

## Aiheesta muualla
* Kotisivut.
Méolans-Revel

**Méolans-Revel** on Ranskan kunta Provence-Alpit-Rivieran hallintoalueen Alpes-de-Haute-Provencen departementissa. Kunnan pinta-ala on 127,7 neliökilometriä, ja sen asukasluku oli 323 vuonna 2021.

Vuoristoinen ja harvaan asuttu kunta Ranskan Alpeilla nousi uutisiin 24. maaliskuuta 2015 Germanwingsin lento 9525:n turmapaikkana, mutta myöhemmin paikaksi tarkentui naapurikunta Le Vernet.

Nykyinen Méolans-Revelin kunta muodostettiin vuonna 1973, kun Méolans’n ja Revelin kunnat yhdistettiin.

## Lähteet

## Aiheesta muualla
Prads-Haute-Bléone

**Prads-Haute-Bléone** on Ranskan kunta Provence-Alpit-Rivieran hallintoalueen Alpes-de-Haute-Provencen departementissa. Vuoristoinen ja harvaan asuttu kunta sijaitsee Digne-les-Bainsin koillispuolella. Kunnan pinta-ala on 165,6 neliökilometriä, ja sen asukasluku oli 175 vuonna 2021.

Prads-Haute-Bléone ilmoitettiin maaliskuussa 2015 monissa uutisteksteissä Germanwingsin lento 9525:n törmäyspaikaksi, mutta myöhemmin paikaksi tarkentui naapurikunta Le Vernet.

## Lähteet

## Aiheesta muualla
Stjärnsund

**Stjärnsund** on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 161 asukasta.

## Lähteet
Beaujeu (Alpes-de-Haute-Provence)

**Beaujeu** on Ranskan kunta Provence-Alpit-Rivieran hallintoalueen Alpes-de-Haute-Provencen departementissa. Se sijaitsee Digne-les-Bainsin pohjoispuolella. Kunnan pinta-ala on 45,7 neliökilometriä, ja sen asukasluku oli 124 vuonna 2021.

Beaujeun asukkaita kutsutaan ranskaksi nimellä *beaujolais*. Kuntaa ei pidä sekoittaa samannimiseen kuntaan Rhônen departementissa, joka on tunnettu beaujolais-viineistään. Lisäksi Haute-Saônen departementissa on kunta nimeltä Beaujeu-Saint-Vallier-Pierrejux-et-Quitteur.

## Lähteet

## Aiheesta muualla
Daniel Fonseca

**Daniel Fonseca Garis** (s. 13. syyskuuta 1969 Montevideo) on entinen uruguaylainen jalkapalloilija. Hänen pelipaikkansa oli hyökkääjä.

Fonseca pelasi pääsarjatasolla yhteensä 240 ottelua, joista suurimman osan – 217 ottelua – Italian Serie A:ssa, jossa hän edusti Cagliaria, Napolia, Romaa, Juventusta ja Comoa. Fonseca voitti Italian-mestaruuden Juventuksessa kaudella 1997–1998. Henkilökohtaisella tasolla hänen uransa huippuhetkiä olivat Napolissa pelatut kaudet, jotka olivat hänen ainoat kymmenen maalin kautensa. Fonseca teki Napolille 16 maalia kaudella 1992–1993 ja 15 maalia seuraavalla kaudella.

Lisäksi Fonseca pelasi pääsarjatasolla Uruguayn Primera Divisiónin Nacionalissa, jossa hän aloitti ammattilaisuransa kaudella 1989 ja jossa hän vielä uransa loppuvaiheessa voitti maan mestaruuden kaudella 2002, sekä Argentiinan Primera Divisiónin River Platessa, jossa hän pelasi kaksi ottelua kaudella 2001–2002.

Uruguayn maajoukkueessa Fonseca pelasi 30 ottelua ja teki kymmenen maalia vuosina 1990–1997. Hän oli mukana MM-kilpailuissa 1990 ja Copa América 1995 -kotikisoissa, jotka Uruguay voitti.

## Lähteet
Thomas Schmitt

**Thomas Schmitt** (s. 23. tammikuuta 1989) on saksalainen kuulantyöntäjä. Hän edustaa kölniläistä LT DSHS Kölniä.

Schmittin ennätys on maaliskuussa 2015 Übach-Palenbergissä työnnetty 21,35. Hän paransi tuossa kilpailussa ennätystään lukemista 19,07 ensin lukemiin 19,44, sitten lukemiin 19,94 ja lopuksi vielä lukemiin 21,35. Tulos on myös Saksan kaikkien aikojen kahdeksanneksi paras kuulatulos.

## Lähteet
Andrew Hammond

**Andrew Robert Hammond** (s. 11. helmikuuta 1988 White Rock, Brittiläinen Kolumbia, Kanada) on kanadalainen jääkiekkomaalivahti. Hän edustaa NHL-seura Montreal Canadiensin organisaatiota. 188 senttimetriä pitkän ja 98 kilogrammaa painavan Hammondin hanskakäsi on vasen.

## Ura
NHL-varaukseton Hammond siirtyi maaliskuussa 2013 NHL-seura Ottawa Senatorsiin. Helmikuussa 2014 hän pelasi ensimmäisen NHL-ottelunsa Detroit Red Wingsiä vastaan. Pääosin hän pelasi kaudella Senatorsin farmiseurassa Binghamton Senatorsissa, jossa otteluita kertyi 52.

Kaudella  Hammond on pelannut enemmän NHL:ssä. Hän on esiintynyt pelaamissaan otteluissa erittäin hyvin ja hänen torjuntaprosenttinsa on ollut noin 95 ensimmäisten 14 ottelun jälkeen.

Kaudella  Hammond siirtyi ison pelaajakaupan yhteydessä Colorado Avalancheen. Hän jatkoi kauden loppuun Senatorsin farmissa lainalla, sillä Coloradolla oli tarpeeksi maalivahteja. Seuraavalla kaudella hän sai yhden ottelun verran peliaikaa Coloradossa.

Kaudeksi 2018–2019 Hammond teki sopimuksen Minnesota Wildin kanssa, mutta pelasi vain tämän farmijoukkueessa AHL-liigan Iowa Wildissa. Kaudeksi 2019–2020 Hammond teki sopimuksen Buffalo Sabresin kanssa. Joulukuussa 2020 Hammond teki Minnesota Wildin kanssa yksivuotisen ja kaksisuuntaisen sopimuksen. Kaudella 2020-2021 Hammond ei pelannut yhtäkään ottelua. Heinäkuussa 2021 Wild ja Hammond solmivat yhden vuoden mittaisen kaksisuuntaisen jatkosopimuksen, jonka arvo oli 700 000 dollaria.

Helmikuussa 2022 Wild kauppasi Hammondin Montreal Canadiensiin vaihdossa Brandon Baddockiin.

## Muuta
Hammond tunnetaan lempinimellä *Hamburglar*, joka viittaa hampurilaisiin. Senatorsin peleissä on kaukaloon heitetty hampurilaisia ja Hammond on saanut pikaruokaketju McDonald'silta ilmaiset hampurilaiset elinikäisesti.

## Lähteet
* 

### Viitteet
Reijo Aarnio

**Reijo Erik Aarnio** (s. 31. elokuuta 1955) on suomalainen oikeustieteilijä. Hän valmistui oikeustieteen kandidaatiksi Helsingin yliopistosta vuonna 1981. Aarnio hoiti tietosuojavaltuutetun tehtävää yhtäjaksoisesti vuodesta 1997 alkaen. Reijo Aarnio jäi eläkkeelle lokakuun 2020 lopussa, minkä jälkeen uutena tietosuojavaltuutettuna aloitti Anu Talus. Reijo Aarnio aloitti marraskuun alussa 2020 osa-aikaisena Sitran vanhempana neuvonantajana. 

## Lähteet

## Aiheesta muualla
* Tietosuojablogi — Aarnion blogikirjoituksia
Julian Eberhard

**Julian Eberhard** (s. 9. marraskuuta 1986 Saalfelden) on itävaltalainen ampumahiihtäjä. Hän edustaa HSV Saalfeldeniä.

## Arvokilpailut
MM-kilpailuihin Eberhard on osallistunut Nové Městossa 2013, Kontiolahdella 2015, Oslossa 2016, Hochfilzenissä 2017 ja Östersundissa 2019. Hän hiihti 2017 toisen viestiosuuden Itävallan pronssijoukkueessa. Lisäksi hän sijoittui pikakilpailussa seitsemänneksi, takaa-ajossa kahdeksanneksi ja normaalimatkalla 14:nneksi. Östersundissa 2019 hän saavutti pronssia yhteislähtökilpailusta. Ensimmäisissä olympialaisissaan Pyeongchangissa 2018 hän oli pikakilpailussa neljäs, yhteislähdössä kuudes ja takaa-ajossa viidestoista. Anterselvan MM-kilpailuissa 2020 hän sijoittui yhteislähdössä yhdeksänneksi ja takaa-ajossa 14:nneksi.

## Maailmancup
Eberhard debytoi ampumahiihdon maailmancupissa joulukuussa 2006 Hochfilzenin pikamatkalta ollen 57:s. Ensimmäiset maailmancupin pisteensä hän saavutti joulukuussa 2008 niin ikään Hochfilzenin pikamatkalta sijoittuen sijalle 28.

Eberhard on voittanut kolme maailmancupin pikakilpailua: Hanty-Mansijskissa maaliskuussa 2016, Oberhofissa tammikuussa 2017 ja Pyeongchangissa maaliskuussa 2017 sekä yhteislähtökilpailun Kontiolahdella maaliskuussa 2018. Lisäksi hän on ollut toinen Ruhpoldingin pikakilpailussa tammikuussa 2017 ja yhteislähtökilpailussa tammikuussa 2019 sekä kolmas Pyeongchangin takaa-ajossa maaliskuussa 2017 ja Östersundin MM-yhteislähdössä 2019. Hän sijoittui kauden 2016–2017 maailmancupin kokonaiskilpailussa kuudenneksi ja pikakilpailucupissa toiseksi. Kaudella 2018–2019 hän oli kokonaiskilpailussa yhdeksäs ja yhteislähtöcupissa neljäs.

## Muuta
Myös Eberhardin veli Tobias Eberhard on ampumahiihtäjä. Julian Ebehard on siviiliammatiltaan poliisi.

## Lähteet
MyGeoTrust

**MyGeoTrust** on suomalainen, Tekesin hankerahoituksella käynnistetty Maanmittauslaitoksen (MML) Paikkatietokeskuksen ja Helsingin yliopiston oikeustieteellisen tiedekunnan yhteinen hanke, jossa joukkoistettuja, käyttäjien itsensä kontrolloimia mobiililaitteiden paikkatietoaineistoja käyttäen luodaan paikkatietopalveluja. 

Strateginen teknologiaprojekti pyrkii haastamaan mobiilin paikkatietodatan markkinoita 96 prosentin markkinaosuudella hallitsevien Googlen ja Applen laajojen lisenssiehtojen hyväksymiseen pohjautuvan lähestymisen, jossa mobiililaitteiden käyttäjät eivät tiedä mille tahoille heidän sijaintitietojaan välitetään.

Hankkeen koordinaattorina toimii professori Heidi Kuusniemi MML:n Paikkatietokeskuksesta (entinen Geodeettinen laitos). Hankkeen ohjausryhmällä on monipuolista 
liiketoimintaosaamisesta. Ohjausryhmään kuuluu edustajia muun muassa seuraavista suomalaisyrityksistä: Microsoft Mobile, HERE (Nokia), Sanoma, Kone, Sports Tracking Technologies, Mapita, IndoorAtlas, SSH Communications Security, Ekahau ja Agaidi.  

MyGeoTrust-hankkeen ensimmäisen vaiheen joukkoistetun paikkatiedon kerääminen ajoittuu elokuuhun 2015. Ensimmäisessä vaiheessa kehitetään kolme sovellusohjelmaa: uutis- ja somesovellus, sisätilojen paikannussovellus sekä kuntoilun ja hyvinvoinnin seurantasovellus. Hankkeen myöhemmässä vaiheessa toteutetaan ohjelmointirajapintoja, jotka mahdollistavat joukkoistetusta mobiilidatasta jalostettujen tietotuotteiden hyödyntämisen eri organisaatioissa ilman, että yksittäisten henkilöiden tietoihin päästäisiin käsiksi. 

## Lähteet

## Aiheesta muualla
* Crowdsourced mobile data will be opened up to create new areas of growth (24.03.2015)   (maanmittauslaitos.fi)
The Electric Flag

**The Electric Flag** oli yhdysvaltalainen blues rock -yhtye, joka perustettiin Chicagossa vuonna 1967. Yhtyeen johtohahmoja olivat kitaristi Mike Bloomfield, kosketinsoittaja Barry Goldberg ja rumpali Buddy Miles. Yhtye saavutti suosiota debyyttialbumillaan *A Long Time Comin`*, joka sisälsi vaikutteita fuusiojazzista, rockista ja R&B:stä. Yhtye teki soundtrackin LSD:stä kertovaan *Trip*-elokuvaan.
Yhtye esiintyi Monterey Pop Festivalilla vuonna 1967.

## Jäsenet
* Mike Bloomfield - kitara, taustalaulu (1967-1968, 1974; kuoli 1981)
* Barry Goldberg - koskettimet (1967, 1974, 2007)
* Harvey Brooks - basso (1967-1969)
* Buddy Miles - rummut, laulu (1967-1969, 1974; kuoli 2008)
* Nick Gravenites - rytmikitara, taustalaulu (1967-1969, 1974, 2007)
* Peter Strazza - saksofoni (1967-1969)
* Marcus Doubleday - trumpetti (1967-1969)
* Michael Fonfara - koskettimet (1967)
* Herb Rich - koskettimet, saksofoni (1967-1969; kuoli 2004)
* Stemzie Hunter - saksofoni (1967-1969, 2007)
* Roger Troy - basso, laulu (1974)

## Diskografia
### Soundtrackit
* *The Trip* (1967, Curb Records; CD versio 1996)

### Albumit
* *A Long Time Comin`* (1968, Columbia) (mukana Bloomfield & Goldberg)
* *The Electric Flag: An American Music Band* (1968, Columbia)
* *The Best of the Electric Flag* (1971, Columbia)
* *[[The Band Kept Playing]]* (1974, Atlantic; CD uusintapainos 2002, Wounded Bird)
* *Old Glory: Best of the Electric Flag, An American Music Band* (1995, Sony)
* *Groovin' Is Easy* (1983), 
* *The Electric Flag: Live* (2000)
* *I Found Out* (2000)
* *Funk Grooves* (Classic World Productions, 2002)
* *I Found Out* (Dressed To Kill, 2005)
Tesla Model X

**Tesla Model X** on Teslan vuosina 2015–2026 valmistama automalli, joka on koriltaan crossover. Autot kootaan Tesla Motorsin tehtaalla Fremontissa, Kaliforniassa. Marraskuussa 2014 yrityksen johto odotti Model X:n toimitusten käynnistyvän vuoden 2015 kolmannella kvartaalilla.

Tammikuussa 2026 Tesla ilmoitti lopettavansa mallin valmistuksen.

## Kuvat

Tiedosto:Tesla Model X front view (16042113157).jpg|Tesla Model X:in konseptimalli vuodelta 2012.
Tiedosto:Tesla Model X vin0002.jpg|Tuotantomallin julkistus 2015.
Tiedosto:2017 Tesla Model X 100D Rear.jpg|Model X takaa.
Tiedosto:Model X vs. DeLorean.jpg|Auton lokinsiipiovet
Tiedosto:The interior of Tesla Model X P90D.jpg|Model X sisältä


## Katso myös
* Tesla Model S

## Lähteet

## Aiheesta muualla
Suuri etiopialaisen renessanssin pato

**Suuri etiopialaisen renessanssin pato** (, lyh. *GERD*) on rakenteilla oleva pato ja vesivoimalaitos Sinisessä-Niilissä Länsi-Etiopiassa, Benishangul-Gumuzin osavaltiossa, kymmenkunta kilometriä Sudanin rajalta. Voimalaitos alkoi tuottamaan sähköä helmikuussa 2022.

Padon korkeus on noin 170 metriä, pituus noin 1,8 kilometriä ja tilavuus 10 miljoonaa kuutiometriä. Patojärven pinta-ala on noin 1&nbsp;800 neliökilometriä ja tilavuus 63 kuutiokilometriä. Valmistuttuaan pato on Afrikan suurin.

## Käyttö
Valmistuttuaan Afrikan suurin voimalaitos on nimellisteholtaan 6&nbsp;000 megawattia. Vuosituotanto on arviolta 15 terawattituntia. 

Voimalaitoksen ensimmäisen yksikön käyttöönotto oli suunniteltu vuodelle 2017. Elokuussa 2017 julkistetun tiedon mukaan hankkeen valmiusaste on 60 prosenttia. Tammikuun 2018 tietojen mukaan kaksi ensimmäistä tuotantoyksikkö (á 375 MW) otettaisiin käyttöön vuoden 2018 aikana ja projekti valmistuisi kokonaisuudessaan vuonna 2025. Sähköntuotanto voimalaitoksella alkoi 20. helmikuuta 2022.

## Tekniikka
Voimalaitoksella on valmistuttuaan 16 Francis-turbiinia, joista kukin on teholtaan 375 megawattia. Voimalaitos liitetään 500 kilovoltin sähköverkkoon.

## Vaikutus
Patoaltaan täyttämiseen kuluva aika on teoriassa kolme vuotta. Joen alajuoksun valtioiden, Sudanin ja erityisesti Egyptin, kannalta altaan nopea täyttyminen olisi kuitenkin ekologinen ja taloudellinen katastrofi. Valtiot ovat yrittäneet sopia asiasta. Heinäkuussa 2020 sopimustilanne on vielä avoinna.

Syyskuussa 2021 YK:n turvallisuusneuvosto antoi julkilausuman, jossa kannustettiin Egyptiä, Etiopiaa ja Sudania "jatkamaan neuvotteluja Afrikan unionin suojeluksessa", jotta GERD-padosta käydyt neuvottelut saataisiin nopeasti sopimusvaiheeseen. Tämän sopimuksen pitäisi olla "vastavuoroisesti hyväksyttävä ja sitova GERD:n padon täyttämisessä ja voimantuotannossa kohtuullisessa ajassa", täsmentää turvallisuusneuvosto Tunisian laatimassa julistuksessa.

## Lähteet
*

### Viitteet

## Aiheesta muualla
*Yläjuoksun herrat – hs.fi
Backa

**Backa** on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 153 asukasta.

## Lähteet
Oksjärvi (Tammela)

**Oksjärvi** on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueeseen.

## Maantiede
Järven pinta-ala on 303 hehtaaria ja sen pituus on 2,6 kilometriä ja leveys 1,4 kilometriä. Siihen laskee ojia eri suo- ja peltomailta. Peltojen vesiä laskee muun muassa Hangaslahteen ja Sammaleenlahteen. Ojia laskee myös Korkeanäyräänsuolta, Saarisuolta, Laihansuolta, Kotamäensuolta ja Isoltasuolta. Hangaslahteen laskee Kelhunlammin ja Maailmanlammin yhteinen laskuoja ja Nikuniemen viereen laskee Laihanlammin laskuoja. Järven luusua sijaitsee järven luoteisrannalla Jokisuunlahdessa, josta saa alkunsa 4 kilometriä pitkä Oksjoki, joka laskee Pehkijärveen.

Järven rantaviiva on 11,9 kilometriä pitkä ja sen ranta on pääosin moreeni- ja kalliopohjaista metsämaastoa. Monin paikoin ranta on soistunutta. Rannoille on rakennettu runsaasti loma-asuntoja, joille johtaa tiet muun muassa Kuivajärveltä ja valtatieltä 10.

Järvessä on yhteensä 5 saarta, joiden yhteispinta-ala on 0,24 hehtaaria ja rantaviivan yhteispituus on 410 metriä. Saarista neljä on yli aarin kokoisia ja yksi on näitä pienempi. Saaret sijaitsevat rantojen tuntumassa, mutta Selkäsaari sijaitsee ulapalla. Järvi on hyvin matala, koska keskisyvyys on vain 2,6 metriä. Syvin kohta sijaitsee 500 metriä Syvälahdesta luoteeseen.

## Luonnontila
Oksjärvi on matala ja humuspitoinen järvi, jonka rehevöitymistaso on vielä siedettävä. Silti verkot voivat likaantua, mikä saattaa johtua levästä tai oheisen suomaaston humuksesta. Matala jävi ei kesäisin kerrostu lämpötilojen mukaan, mutta talvella syntyy jään alle kerrostuneisuutta. Pohjassa esiintyy toisinaan hapettomuutta, mikä nostaa fosforipitoisuuksia vedessä.

Vuoden 2013 koekalastuksen perusteella järvessä on seuraavia kalalajeja: ahven, kuha, kiiski, hauki, made, särki, salakka, pasuri ja lahna. Ahventa ja särkeä on yksilöinä ja elopainoina eniten. Kuhaa on istutettu ainakin vuosina 2003−2012 ja siikaa vuosina 2002−2006. Täplärapuja on istutettu vuosina 2000−2009.

## Kunnostustoiminta
Järven asukkaat perustivat vuonna 2001 Oksjärven suojeluyhdistyksen. Sen toimintaan kuuluu järven vedenkorkeuden ja laadun seuranta, vesikasvillisuuden niittäminen ja laskuojien saostusaltaiden huoltaminen.

## Virkistys
Järven pohjoisrannalla on Tammelan kunnan omistama leirikeskus.

## Historia
Vuoden 1855−1856 Kalmbergin kartastossa Oksjärven nimi kirjoitettiin "Ox järvi". Sen rantoja oli raivattu niityiksi vain Hangaslahdessa ja Sammaleenlahdessa, mutta itärannalla Okslahdessa sijaitsi tuolloin yksinäinen torppa. Järven laskujoki luikerteli soisessa maastossa Pehkijärveen.

Vuoden 1884 Senaatin kartastossa järven nimeksi oli kirjoitettu venäjäksi Oksjärvi. Järven vedenpinnankorkeudeksi oli merkitty 52,4 saschenia. Sammaleenlahdessa sijaitsi tuolloin Leivomäen torppa.

## Lähteet

## Aiheesta muualla
Tammela: Oksjärven suojeluyhdistys ry
Éder Citadin Martins

**Éder Citadin Martins** (tai pelkästään **Éder**; s. 15. marraskuuta 1986 Lauro Müller, Santa Catarina, Brasilia) on brasilialais-italialainen jalkapalloilija, joka edustaa Serie A:ssa pelaavaa Sampdoriaa. Pelipaikaltaan molempijalkainen Éder on hyökkääjä. Hän kuuluu myös Italian jalkapallomaajoukkueeseen.

## Seurajoukkueura
Éder aloitti uransa kotimaansa pääsarjan Criciúmassa, jossa hän pelasi vuodet 2004-2005. Vuonna 2006 hän muutti Italiaan, Empoli FC:n riveihin. Vuosina 2006-2008 hän pelasi seuran paidassa Serie A:ssa viisi ottelua.

Vuodet 2008-2009 Éder pelasi Serie B:n Frosinone Calciossa, jossa otteluita kertyi 52 ja maaleja hienot 21 kappaletta. Heinäkuussa 2009 hän palasi takaisin Empoliin, joka oli pudonnut Serie B:hen. Empolissa hän pelasi kaudella 2009-2010 40 ottelua, joissa syntyi upeat 27 maalia. Se poiki siirron kaudeksi 2010-2011 Serie A:n Brescia Calcioon, jossa pelejä kertyi 35 ja maaleja kuusi. 

Kaudeksi 2011-2012 Éder siirtyi Serie A:n AC Cesenaan, jota hän edusti puolen kauden ajan tehden 17 pelaamassaan ottelussa kaksi osumaa. Tammikuussa 2012 hän siirtyi lainalle Serie B:n Sampdoriaan, joka nousi kauden jälkeen Serie A:han.

Éder siirtyi kaudeksi 2012-2013 pysyvällä siirrolla Sampdoriaan. Ensimmäisellä kaudellaan hän teki 30 ottelussa seitsemän osumaa. Toisella kaudella, eli kaudella 2013-2014 hän onnistui maalinteossa 12 kertaa 33 pelissä. Myös kaudella 2014-2015 Éder on pelannut hyvin.

## Maajoukkueura
Éderillä on synnyinmaansa Brasilian kansalaisuuden lisäksi myös Italian kansalaisuus, jonka hän on saanut pelattuaan jo yli yhdeksän vuotta Italiassa. 

Maaliskuussa 2015 hänet valittiin Italian jalkapallomaajoukkueeseen EM-karsintaotteluun Bulgariaa vastaan ja ystävyysotteluun Englantia vastaan hänen pelattuaan hyvin Sampdorian paidassa kaudella 2014-2015. Tämä nostatti Italiassa kohun siitä, että ulkomaalaissyntyisiä pelaajia ei pitäisi ottaa maajoukkueeseen mukaan. Éder debytoi maajoukkueessa Bulgariaa vastaan tullen vaihdosta kentälle ja tasoittaen ottelun loppunumeroiksi viitisen minuuttia ennen loppua 2-2.

## Lähteet

## Aiheesta muualla
* 
* Éder Citadin Martins Soccerway-sivustolla
Maciej Paterski

**Maciej Paterski** (s. 12. syyskuuta 1986 Krotoszyn) on puolalainen maantiepyöräilijä. Hän aloitti ammattilaisuransa Liquigas/Cannondale-tallissa 2010–2013, edusti 2014–2017 puolalaisjoukkuetta, nimeltään viimeksi CCC Sprandi Polkowice, kilpaili vuosina 2018–2020  Wibatech 7r Fuji -joukkueessa ja edusti viimeisillä ammattilaiskausillaan 2021–2023 Voster ATS Teamia.

Paterski voitti 2014 Norjan ympäriajon kolmen sekunnin erolla Marc de Maariin. Hän voitti Katalonian ympäriajon ensimmäisen etapin 2015.

## Saavutuksia
Lähteet: Cyclingbase, Cycling Archives, Pro Cycling Stats

;2008
:Giro delle Regioni (alle 23-v. kilpailu), 5. etapin voitto
;2014
:Norjan ympäriajo, kokonaiskilpailun voitto
:Puolan ympäriajo, mäkikirikilpailun voitto
:Memoriał Henryka Łasaka, voitto
;2015
:Katalonian ympäriajo, 1. etapin voitto
:Kroatian ympäriajo, kokonais-, piste- ja mäkikirikilpailun sekä 3. ja 5. etapin voitto
:Puolan ympäriajo, mäkikirikilpailun voitto
;2016
:Baltyk - Karkonosze Tour, 6. etapin voitto
:GP Ouest-France, kuudes
;2017
:Szlakiem Walk Majora Hubala, kokonaiskilpailun ja 1. etapin voitto
:Tour of Malopolska, kokonaiskilpailun sekä 2. ja 3. etapin voitto
:Puchar Uzdrowisk Karpackich, voitto
;2018
:Visegrad 4 Bicycle Race - GP Slovakia, voitto
:Visegrad 4 Bicycle Race Grand Prix Poland, voitto
:Tour of Malopolska, 1. etapin voitto
:Puchar Uzdrowisk Karpackich, voitto
:Minsk Cup, voitto
:Okolo Jižních Čech, pistekilpailun voitto
:Int. RAIFFEISEN Grand Prix Judendorf-Straßengel, voitto
;2019
:Circuit des Ardennes International, 3. etapin voitto
:CCC Tour - Grody Piastowskie, pistekilpailun sekä 2. ja 3. etapin voitto
:Wyscig Mjr. Hubala - Sante Tour, kokonais- ja pistekilpailun sekä 2b. ja 3. etapin voitto
:Int. Raiffeisen Grand Prix Gratwein-Straßengel, voitto
;2020
:EM-kilpailut, maantieajossa seitsemäs
;2021
:Unkarin ympäriajo, mäkikirikilpailun voitto
:Maantiejon Puolan-mestaruus
:CCC Tour - Grody Piastowskie, kokonais- ja pistekilpailun sekä 2. etapin voitto^
:Turul Romaniei, mäkikirikilpailun voitto
;2022
:GP Adria Mobil, voitto
:Tour of Szeklerland, 3. etapin voitto
:In the footsteps of the Romans, kokonaiskilpailun ja 1. etapin voitto
;2023
:Tour of Malopolska, mäkikirikilpailun voitto
:Visegrad 4 Bicycle Race - GP Slovakia, voitto

## Lähteet
Bojana Stamenov

**Bojana Stamenov** (; s. 24. kesäkuuta 1986 Belgrad, Jugoslavia) on serbialainen laulaja. Hän edusti Serbiaa vuoden 2015 Eurovision laulukilpailussa kappaleellaan *[[Beauty Never Lies]]*, joka sijoittui finaalissa kymmenenneksi.

Stamenov sijoittui finaalin neljänneksi vuonna 2012 serbialaisessa kykykilpailussa *Ja imam talenat!*, joka vastaa Got Talent -kilpailua. Stamenov soittaa kitaraa ja luuttua.

## Lähteet
SMP Formula 4

**SMP Formula 4** (eli **Formula 4 NEZ Championship**) oli vuonna 2015 käynnistynyt FIA:n hallinnoima Formula 4 -sarja, jota kilpailtiin muun muassa Euroopan pohjoisilla alueilla Suomessa, Virossa ja Venäjällä. Sarjan viimeinen kausi ajettiin vuonna 2019. 

## Tietoja
### Historiaa
SMP Formula 4 sai alkunsa heinäkuussa 2014, kun SMP Racing, RAF sekä suomalaiset Koiranen Motorsport ja AKK-Motorsport perustivat sarjan Pohjois-Euroopan alueelle (*NEZ* = North European Zone; ). Samankaltainen Formula 4 -sarja oli muun muassa Saksassa ja Italiassa. Sarjan nimi SMP Formula 4 tuli venäläisen SMP Racingin nimestä.

### Kausi 2015
Historian ensimmäinen SMP Formula 4 -kausi alkoi toukokuussa 2015 Ahveniston moottoriradalta Suomesta ja päättyi lokakuussa 2015 Virossa auto24ringillä. Kalenterissa on yhteensä seitsemän rataa, neljä rataa Venäjällä, kaksi Suomessa ja yksi Virossa.

Kausi 2015 oli arvoltaan Kansainvälisen autoliiton Pohjois-Euroopan alueen (NEZ) mestaruussarja, joten pisteisiin olivat oikeutettuja vain ne kuljettajat, joilla oli NEZ-maassa myönnetty lisenssi).

### Kilpailuviikonloppu
Kilpailuviikonloppuun kuului kaksi tunnin kestävää vapaata harjoitusta, yksi puolen tunnin aika-ajo ja kolme kilpailua. Ensimmäisen kilpailun lähtöjärjestys määräytyi aika-ajon perustella, toisen ja kolmannen kilpailun lähtöjärjestys puolestaan perustui edellisten kilpailuiden tuloksiin ja aikoihin.

### Auto
Auton suunnitteli ja rakensi italialainen Tatuus. Auton mallinimi oli Tatuus F4-T014. Sen moottorina toimi 1.4 litran Abarth-turbo, joka oli samanlainen kuin Italian F4-sarjassa. Renkaat tulivat Hankookilta.

## Mestarit

## Lähteet
Piast (suku)

**Piast-suku** oli Puolan ensimmäinen hallitsijasuku. He olivat Puolan ruhtinaita 900-luvulta 1100-luvulle. Suku nousi lyhyeksi ajaksi uudelleen valtaan 1300-luvulla.

Piastin dynastian perustajana pidetään Piastia, jonka historiallisuudesta ei kuitenkaan ole todisteita. Hän oli todennäköisesti puolalainen (polaani). Piastin ruhtinaskunnan pääkaupunki oli Gniezno lähellä nykyistä Poznańia. Ensimmäinen historiallinen hallitsija oli Mieszko I (k. 992), joka oli perimätiedon mukaan neljättä sukupolvea Piastista alenevassa polvessa. Hän otti kristillisen kasteen vuonna 966 böömiläiseltä piispalta. Pyhän saksalais-roomalaisen keisarikunnan keisari Otto I Suuri tunnusti hänet “herttuaksi ja ystäväksi”, mikä merkitsi Puolan itsenäisyyden tunnustamista. Vuodesta 1033 alkaen Puolan kuninkaat joutuivat alistumaan keisarin alaisiksi ja Puolan aluetta jouduttiin luovuttamaan saksalaisille. Vuosina 1102–1138 Krakovasta käsin hallinnut Bolesław III Vinosuu palautti itsenäisyyden ja valloitti takaisin Pommerin sekä Oderin ja Elben välisen alueen. Hallituskautensa päättyessä hän kuitenkin jakoi Puolan pojilleen herttuakunniksi siten, että itsenäisen Puolan aika katkesi vuoteen 1320 asti.

Suku nousi uudelleen valtaistuimelle, kun Władysław I Lyhyt oli kuninkaana vuosina 1305–1333 ja yhdisti Puolan vuonna 1320. Hänen jälkeläisistään Kasimir III Suuri loi Puolan suurvalta-aseman. Maan talous nojasi tällöin suurelta osin Krakovan lähistöllä Wieliczkassa sijaitseviin suolakaivoksiin. Rauhoittaakseen maan oloja Kasimir lopetti pitkään jatkuneet taistelut Saksalaisen ritarikunnan kanssa vuonna 1343.

## Piast-sukuiset Puolan ruhtinaat ja kuninkaat
* Piast
* Siemowit
* Lestko
* Siemomysł
* 960?–992	Mieszko I
* 992–1025	Bolesław I Urhea, edellisen poika, kruunattiin kuninkaaksi 1025
* 1025–1034	Mieszko II Lambert, poika
** 1032 Bezprym, kruununtavoittelija, veli
* 1034–1058	Kasimir I Ennallistaja, Mieszko II:n poika, yhdisti maan
* 1058–1079	Bolesław II Rohkea, poika, kruunattiin kuninkaaksi 1076, syrjäytettiin, kuoli 1081
* 1079–1102	Władysław I Herman, veli
* 1102–1107	Zbigniew, poika, syrjäytettiin
* 1102–1138	Bolesław III Vinosuu, veli
– –
* 1305–1333	Władysław I Lyhyt, kuningas Leszek II:n veli, kruunattiin kuninkaaksi vuonna 1320
* 1333–1370	Kasimir III Suuri, poika

## Lähteet

## Aiheesta muualla
Likanen Etelä

**Likanen Etelä** oli suomalainen rap-kollektiivi, jonka ytimen muodostivat **ADOD** ja **Mc Rambo**. Yhtye teki kappaleita suomenruotsalaisuudesta, huumeista sekä kotiseutunsa Kirkkonummen pimeästä puolesta.

Överdog-levy-yhtiö julkaisi Likasen Etelän *[[Kirkkonummi LP]]*-debyyttialbumin tammikuussa 2015. Levy nousi julkaisuviikollaan (erikoisliikkeiden fyysistä myyntiä mittaavan) Rumban listan ensimmäiselle sijalle ja Suomen virallisen albumilistan kolmanneksi. *Kirkkonummi LP* pysyi albumilistalla neljä viikkoa.

Helmikuussa 2015 Likanen Etelä siirtyi Överdogilta Monsp Recordsille.

Yhtye julkaisi kesällä 2015 *"Kylien jätkille ei vittuilla"* -kappaleen. Siinä vierailivat mm. Antti Karsee ja Kelju K Katala. Tammikuussa 2016 yhtye julkaisi kappaleen *"02400"* ja vuonna 2018 kappaleen "Me tullaan kyliltä pt.2", joka on uudempi versio heidän vanhemmasta kappaleestaan ("Me tullaan kyliltä").

## Lähteet